4. RAZRED, NIT, 26. 5. 2020

Živi zdravo in z naravo…. To je začetek šolske himne, ste prepoznali besedilo?

DANES NOVA UČNA SNOV: ŽIVLJENJSKA OKOLJA IN RAZVRŠČANJE ORGANIZMOV V SKUPINE

* **V različnih okoljih so različna živa bitja, učbenik, str. 108, 109**

Na Zemlji je veliko različnih življenjskih okolij, kjer najdemo različne organizme. Predstavljena so v učbeniku, na strani 108 in 109.

* Oglejte si slike različnih okolij in različne organizme. Ustno odgovorite na vprašanja.

V katerih življenjskih okoljih lahko najdemo živa bitja na fotografijah?

Ali poznaš imena predstavljenih živih bitij?

Ali je v vseh predstavljenih okoljih mogoče življenje?

Kateri organizmi živijo v vulkanih? Ali je tam življenje sploh mogoče?

Kako so organizmi prilagojeni na življenje v ledenih morjih?

Kaj meniš, kateri organizmi so najštevilčnejši na Zemlji? Svojo trditev utemelji.

* **Razvrščanje, učbenik str. 110**
* Odprite peresnico in vsebino peresnice stresite na mizo. Na mizi je nered. Izberete kriterij, po katerem bosta razvrstila predmete v skupine. Kriterij je lahko barva, oblika ali namembnost predmetov.

-Predmete ste razvrščali v skupine zato, da ste naredili red in da bi imeli nad predmeti večjo preglednost. Tudi v naših omarah imamo radi red, zato majice zložimo na en kup, nogavice na drugi kup in podobno. Ko oblačila potrebujemo, jih hitro najdemo.

* Na Zmelji je veliko različnih organizmov. Zaradi lažje preglednosti so jih znanstveniki razvrstili v skupine. Najprej so upoštevali samo zunanjo podobnost (zato sta se riba in delfin znašla v isti skupini). Danes pa živa bitja razvrščamo glede na njihove lastnosti.
* Oglejte si filme z naslovi Kaj določa, da je nekaj živo, Razvrščanje, Določevalni ključ (Organizme razvrščamo v skupine). Posnetke najdete v interaktivnem gradivu na www. radovednih-pet.si
* Komu je delfin bolj podoben – ribi ali vidri? Ali znate našteti skupne značilnosti delfina in vidre? V čem smo si ljudje podobni z delfini?

Zapis v zvezek:

 26. 5. 2020

**ORGANIZME RAZVRŠČAMO V SKUPINE**

1. Znanstveniki so organizme na Zemlji razvrstili v skupine.
2. Najožja skupina organizmov je vrsta. Predstavniki vrste se med seboj lahko plodijo in so si podobni po zgradbi in vedenju.
3. Najširša skupina organizmov je kraljestvo. Najbolj znana so: kraljestvo gliv, kraljestvo rastlin, kraljestvo živali.